Naziv obveznika: HRVATSKA AGENCIJA ZA POLJOPRIVREDU I HRANU

RKP broj: 44656

Matični broj: 02528614

OIB: 35506269186

Pošta i mjesto: 31 000 Osijek

Adresa sjedišta: Ulica kardinala Alojza Stepinca 17

Razina: 11 - Proračunski korisnik državnog proračuna i glava unutar nadležnog ministarstva

Razdjel: 060- Ministarstvo poljoprivrede, šumarstva i ribarstva

Šifra djelatnosti: 7219 – Ostalo istraživanje i eksperimentalni razvoj u prirodnim, tehničkim i tehnološkim znanostima

Šifra općine: 312

Oznaka razdoblja: 2024-12

**BILJEŠKE UZ FINANCIJSKE IZVJEŠTAJE**

**za razdoblje 01.01.-31.12.2024.**

Zakonodavni okvir

* Zakon o proračunu (Narodne novine, br. 144/21)
* Zakon o izvršavanju Državnog proračuna Republike Hrvatske za 2024. g. (Narodne novine, br. 149/23)
* Pravilnik o proračunskom računovodstvu i Računskom planu (Narodne novine, br. 124/14, 115/15, 87/16, 3/18, 126/19, 108/20)
* Pravilnik o financijskom izvještavanju u proračunskom računovodstvu (Narodne novine, br. 37/22)
* Pravilnik o proračunskim klasifikacijama (Narodne novine, br. 26/10 i 120/13, 1/20)

Na dan 31. prosinca 2024. u Agenciji je zaposleno 418 djelatnika.

Odgovorna osoba Agencije je v.d. ravnatelj izv.prof.dr.sc. Krunoslava Karalić.

Financijski izvještaji koji se sastavljaju za razdoblje od 01. siječnja do 31. prosinca 2024. godine jesu:

* Bilanca na obrascu BIL
* Izvještaj o prihodima i rashodima, primicima i izdacima na Obrascu PR–RAS
* Izvještaj o rashodima prema funkcijskoj klasifikaciji na obrascu RAS-funkcijski
* Izvještaj o obvezama na Obrascu OBVEZE
* Izvještaj o promjenama u vrijednosti i obujmu imovine i obveza na obrascu P-VRIO
* Bilješke

Podaci za popunjavanje financijskih izvještaja dobiveni su iz Glavne knjige koju informatički podržava KONTO program.

U nastavku slijedi dopuna podataka uz Izvještaje u razdoblju od 01. siječnja 2024. godine do 31. prosinca 2024. godine.

**Bilješke uz Izvještaj Bilanca - BIL**

ŠIFRA B002 Nefinancijska imovina – bilježi smanjenje od 5,9% najvećim dijelom odnosi se na imovinu preuzetih Agencija, provedene postupke javne nabave i obnavljanje dotrajale neupotrebljive imovine potrebne za obavljanje redovne djelatnosti Agencije, umanjenu za obračunati ispravak vrijednosti po propisanim stopama za 2024. godinu. Detaljno obrazloženje prikazano je u bilješkama obrasca PR-RAS u rashodima za nabavu nefinancijske imovine.

ŠIFRA 06 Proizvedena kratkotrajna imovina – stanje na 31.12.2024. godine gotovo je jednako kao i za prethodno izvještajno razdoblje. Sastoji se od zaliha za obavljanje djelatnosti i za proizvodnju u tijeku i gotove proizvode u Centru za sjemenarstvo i rasadničarstvo i Centru za voćarstvo i povrćarstvo.

ŠIFRA 1 – Financijska imovina – smanjenje od 2,8% i uključuje potraživanja za više plaćeni porez i prirez na dohodak – konačni obračun, potraživanje za više plaćene doprinose za zdravstveno i mirovinsko osiguranje. Smanjena su potraživanja za bolovanje na teret HZZO i HZZOZZR sukladno uputi Ministarstva financija. Dani predujmovi iznose 24.313,57 EUR i odnose se na plaćene predujmove za smještaj i kotizaciju, tehničke preglede prijevoznih sredstava i sl. Temeljem Odluke o proceduri praćenja i naplate prihoda i primitaka i Upute o kriterijima, mjerilima i postupku za obročnu otplatu duga i otpis potraživanja Agencija sklapa Sporazume o obročnoj otplati duga (potraživanja) i isto iskazuje na potraživanjima za zajmove, čime se iz poslovnih knjiga smanjuju potraživanja za prihode poslovanja. Potraživanja za prihode poslovanja odnose se na potraživanja za prihode po posebnim propisima i prohode od prodaje proizvoda i roba te pruženih usluga. Sukladno Pravilniku o proračunskom računovodstvu proveden je ispravak vrijednosti potraživanja, te su i naplaćena potraživanja evidentirana i isknjižena sa ispravka vrijednosti potraživanja. Rashodi budućih razdoblja i nedospjela naplata prihoda odnose se na evidentirane račune za predujam i plaću za prosinac 2024.

ŠIFRA 2 Obveze – ukupne obveze povećane su 15,2%. Zbog svih zakonskih izmjena povećane su obveze za zaposlene za 34,9% temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024), obveze za materijalne rashode smanjene su za 1,9%, a obveze za financijske rashode povećane su u odnosu na 2023. godinu i iznose 412,31 EUR. Ostale tekuće obveze obuhvaćaju obveze za porez na dodanu vrijednost, obveze za predujmove, primljene jamčevine i ostale nespomenute obveze. Obveze za zajmove od ostalih tuzemnih financijskih institucija izvan javnog sektora uključuju obveze za nabavu terenskih službenih automobila na financijski leasing temeljem provedenog postupka javne nabave.

ŠIFRA 9 Vlastiti izvori – smanjenje 8,3% uključuje smanjenje viška prihoda poslovanja, smanjenje viška prihoda od nefinancijske imovine, te povećanje obračunatih prihoda poslovanja.

ŠIFRA 991 I 996 Izvanbilančni zapisi – u iznosu od 8.042.820,53 EUR sastoje se od primljenih zadužnica, izdanih zadužnica, sporova u tijeku, prava korištenja tuđe imovine i zemljišta, pravo korištenja tuđe imovine – građevinski objekti Rim, Vlaška/Cesarčeva, Koprivnica i Poljana Križevačka, potencijalne obveze po osnovi sudskih sporova i ostale izvanbilančne zapise.

**Bilješke uz Izvještaj o prihodima i rashodima, primicima i izdacima – PR-RAS**

**PRIHODI POSLOVANJA**

Hrvatska agencija za poljoprivredu i hranu za razdoblje siječanj – prosinac 2024. godine u svom poslovanju ostvarila je prihode u ukupnom iznosu od 20.303.468,07 EUR, što je povećanje od 26,6% u odnosu na isto razdoblje 2023. godine.

ŠIFRA 63 Pomoći iz inozemstva i od subjekata unutar općeg proračuna – bilježi smanjenje od 9,6%.

ŠIFRA 632 Pomoći od međunarodnih organizacija te institucija i tijela EU – smanjenje od 28,8% te je rezultat smanjenja na šiframa 6321 i 6323.

ŠIFRA 6321 Tekuće pomoći od međunarodnih organizacija – povećanje u iznosu od 14.850,00 EUR u odnosu na prethodnu godinu.

ŠIFRA 6323 Tekuće pomoći od institucija i tijela EU – smanjenje od 30,5%.

Prihodi su ostvareni od uplata za aktivnosti Kontaktna točka Europske agencije za sigurnost hrane, uplate za projekt CROOH te uplata predujma za projekt MOWACLIM. Evidentirani su i prihodi po aktivnosti Otkrivanje i dijagnosticiranje štetnih organizama izvor 559 sa stopom sufinanciranja 75%, te prihodi na izvoru financiranja 581 za aktivnost Program trajnog praćenja (monitoring) poljoprivrednog zemljišta – NPOO koji provodi Agencija. Refundirani su troškovi službenih putovanja djelatnika Agencije.

ŠIFRA 6341 Tekuće pomoći od izvanproračunskih korisnika – smanjenje od 12%

ŠIFRA 638 Pomoći iz državnog proračuna temeljem prijenosa EU sredstava - povećanje u iznosu od 72.639,00 EUR u odnosu na prethodnu godinu.

ŠIFRA 6381 Pomoći iz državnog proračuna temeljem prijenosa EU sredstava - povećanje u iznosu od 14.527,80 EUR u odnosu na prethodnu godinu.

ŠIFRA 6382 Kapitalne pomoći iz državnog proračuna temeljem prijenosa EU sredstava- povećanje u iznosu od 58.111,20 EUR u odnosu na prethodnu godinu.

ŠIFRA 639 Prijenosi između proračunskih korisnika istog proračuna – povećanje od 59,1%, rezultat je povećanja na šiframa 6391 i 6393.

ŠIFRA 6391 Tekući prijenosi između proračunskih korisnika istog proračuna i ŠIFRA 6939 Tekući prijenosi između proračunskih korisnika istog proračuna temeljem prijenosa EU sredstava – povećanje u odnosu na 2023. godinu – plaćeni su računi Croatia i Adriatic osiguranju za osiguranje usjeva po policama osiguranja iz 2023. godine od strane Agencije za plaćanja u poljoprivredi, ribarstvu i ruralnom razvoju. Evidentirani su poticaji koje ostvaruju Centar za sjemenarstvo i rasadničarstvo i Centar za voćarstvo i povrćarstvo od strane APPRR-a.

ŠIFRA 65 Prihodi od upravnih i administrativnih pristojbi, pristojbi po posebnim propisima i naknada– smanjenje 13,4% i rezultat je smanjenja na šiframa 652 i 6526.

ŠIFRA 652 Prihodi po posebnim propisima – smanjenje od 13,4% i rezultat je smanjenja na šifri 6526.

ŠIFRA 6526 Ostali nespomenuti prihodi – naplaćeni prihodi klasificirani u izvoru financiranja 43. Agencija naplaćuje prihode obavljanjem javnih ovlasti po Zakonu o sjemenu, sadnom materijalu i priznavanju sorti poljoprivrednog bilja; Zakonu o zaštiti biljnih sorti; Zakonu o uzgoju domaćih životinja, Zakonu o poljoprivredi, Zakonu o biljnom zdravstvu, Zakonu o službenim kontrolama; Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja; Zakonu o održivoj uporabi pesticida.

ŠIFRA 66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima – povećanje od 46%.

ŠIFRA 661 Prihodi od prodaje proizvoda i robe te pruženih usluga – povećanja od 46% i rezultat je povećanja na šifri 6614.

ŠIFRA 6614 Prihodi od prodaje proizvoda i robe – povećanje u odnosu na prethodnu 2023. godinu. Prihodi se odnose na obavljanje djelatnosti istraživanja u području poljoprivrednih proizvoda, odnosno samostalno obavljanje znanstvene, stručne i općekorisne funkcije za Republiku Hrvatsku kada je neophodno da se proizvede određena količina poljoprivrednih proizvoda. Prodaju se poljoprivredni proizvodi koji se javljaju kao viškovi nakon provođenja stručnih istraživanja. Radi se o prihodima sezonskog karaktera, vrijednosno najznačajniji su prihodi od prodaje merkantilnog kukuruza, uljane repice i merkantilne soje.

ŠIFRA 6615 Prihodi od pruženih usluga – smanjenje od 22,3%. Prihodi se odnose na prihode koje Agencija ostvaruje od obavljanja usluga na tržištu i po tržišnim uvjetima i koji se ne financiraju iz proračuna. Prihodi nastaju od laboratorijskih analiza, izlaska stručnih osoba na teren, nadzora nad sjemenskom proizvodnjom, nadzora nad nasadima i drugih uslužnih djelatnosti iz djelokruga Agencije. Vrijednosno najznačajniji prihodi ostvario je Centar za tlo za analize tla.

ŠIFRA 67 Prihodi iz nadležnog proračuna i od HZZO-a na temelju ugovornih obveza – iznose 17.053.580,31 EUR-a. Rezultat je povećanja na šifri 6711 i smanjenje na šifri 6712.

ŠIFRA 671 Prihodi iz nadležnog proračuna za financiranje redovne djelatnosti proračunskih korisnika i rashoda poslovanja – povećanje od 35,2% rezultat je stanja na šiframa 6711 i 6712.

ŠIFRA 6711 Prihodi iz nadležnog proračuna za financiranje rashoda poslovanja – povećanje od 41%. Prihodi klasificirani u izvoru financiranja 11 i 12 za isplatu plaća i prijevoza djelatnicima, ostalih rashoda za zaposlene i tekućih rashoda za redovno poslovanje koji su ostvareni iz državnog proračuna. Vrijednosno najznačajniji prihodi odnose se na prihode za plaće za redovan rad i pripadajuće doprinose.

ŠIFRA 6712 Prihodi iz nadležnog proračuna za financiranje rashoda za nabavu nefinancijske imovine – smanjenje od 41,8%. Odnose se na nabavu računala i računalne opreme, uredske i komunikacijske opreme, prihode za nabavu laboratorijske opreme, razvoj i nadogradnje aplikacija koje se koriste za redovno poslovanje Agencije, ulaganja na tuđoj imovini radi prava korištenja te nabavu licenci.

ŠIFRA 68 Kazne, upravne mjere i ostali prihodi – smanjenje od 89,6% i rezultat je smanjenja na šifri 683.

ŠIFRA 683 Ostali prihodi –smanjenje od 89,6%. Evidentirane su refundacije troškova javnih bilježnika i troškova provođenja ovrha, gdje Agencija kod pokretanja postupaka prisilne naplate izvrši plaćanje ulaznih računa javnih bilježnika i troškova pokretanja ovršnih postupaka, a dužnik osim glavnice i kamate podmiruje troškove pokretanja postupaka prisilne naplate.

**RASHODI POSLOVANJA**

Hrvatska agencija za poljoprivredu i hranu za razdoblje siječanj – prosinac 2024. godine u svom poslovanju ostvarila je rashode u ukupnom iznosu od 19.513.485,42 EUR, što je povećanje u odnosu na isto razdoblje 2023.

ŠIFRA 31 Rashodi za zaposlene – povećanje od 38,7% i rezultat je promjena na šiframa 311, 312 i 313.

ŠIFRA 311 Plaće (bruto) – povećanje od 39,6% i rezultat je povećanja na šiframa 3111 i 3113.

ŠIFRA 3111 Plaće za redovan rad – povećanje od 40%. Obračun plaće je putem COP-a, a sukladno Zakonu o plaćama u javnim službama i proračunskoj osnovici. 01.03.2024. na snagu je stupila nova Uredba o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024) što je bitno utjecalo na povećanje rashoda za plaće. Agencija je, osim isplate plaće djelatnicima isplatila i razlike plaće za period 01.12.2015. do 31.01.2017. godine djelatnicima koji su podnijeli tužbe i za koje su donijete pravomoćne sudske presude u izvještajnoj razdoblju.

ŠIFRA 3113 Plaće za prekovremeni rad – smanjenje od 24,4%.

ŠIFRA 312 Ostali rashodi za zaposlene – povećanje od 21,7%. Isplaćene su jubilarne nagrade, otpremnine za odlazak u mirovinu, naknade za bolest, invalidnost i smrtni slučaj sukladno odredbama Temeljnog kolektivnog ugovora za službenike i namještenike u javnim službama, te regres za godišnji odmor sukladno Odluci Vlade Republike Hrvatske o visini regresa za korištenje godišnjeg odmora državnih službenika i službenika i namještenika u javnim službama u visini od 300,00 EUR, nagrade za uskrsne blagdane za 2024. godinu iznosi 100,00 eura te nagrade za božićne blagdane u iznosu od 300,00 eura po zaposleniku.

ŠIFRA 313 Doprinosi na plaće – povećanje od 38,6% i rezultat je povećanja na šifri 3132.

ŠIFRA 3132 Doprinosi za obvezno zdravstveno osiguranje – povećanje od 38,6%. Sukladno povećanju na šifri 3111 povećani su i doprinosi za obvezno zdravstveno osiguranje.

ŠIFRA 32 Materijalni rashodi –povećanje od 12,9% i rezultat je promjena na šiframa 321, 322, 323, 324 i 329.

ŠIFRA 321 Naknada troškova zaposlenima – povećanje od 2% i rezultat je promjena na šiframa 3211 do 3214.

ŠIFRA 3211 Službena putovanja –smanjenje od 18%. Evidentirane su dnevnice za službena putovanja u tuzemstvu sukladno odredbama TKU, dnevnice za službena putovanja u inozemstvo, naknade za smještaj u zemlji i inozemstvu, naknade za prijevoz na službenom putu u zemlji i inozemstvu te ostali rashodi za službena putovanja djelatnika koji obavljaju aktivnosti na terenu, za odlaske na obavezne edukacije, seminare i simpozije, a sve u svrhu redovnog obavljanja poslova Agencije.

ŠIFRA 3212 Naknade za prijevoz, za rad na terenu i odvojeni život – povećanje od 6,4%. Odnosi se na isplate djelatnicima koji sukladno odredbama TKU ostvaruju pravo na isplatu naknade za prijevoz na posao i s posla. Visina naknade troškova prijevoza po prijeđenom kilometru, kako je ugovoreno.

ŠIFRA 3213 Stručno usavršavanje zaposlenika – smanjenje od 27,4%. Rashodi se odnose na sudjelovanja djelatnika na stručnim savjetovanjima, simpozijima, radionicama, seminarima i tečajevima.

ŠIFRA 3214 Ostale naknade troškova zaposlenima – povećanje od 13,1%. Agencija isplaćuje naknade za korištenje privatnog automobila u službene svrhe (loko vožnju), obzirom da su djelatnici Centra za stočarstvo raspoređeni da pokrivaju čitavo područje Hrvatske, koriste privatne automobile u službene svrhe obavljajući poslove kontrole izravnih plaćanja, kontrola na terenu, označavanja i upisa domaćih životinja u Jedinstveni registar domaćih životinja, provedbu mjera uzgojno selekcijskog rada, te ostale poslove na poljoprivrednim gospodarstvima.

ŠIFRA 322 Rashodi za materijal i energiju –povećanje 41,2% i rezultat je promjena na šiframa 3221 do 3217.

ŠIFRA 3221 Uredski materijal i ostali materijalni rashodi – smanjenje od 11,3%. Vrijednosno najznačajnija stavka unutar podskupine je laboratorijski potrošni materijal i kemikalije za potrebe rada laboratorija unutar Agencije.

ŠIFRA 3222 Materijal i sirovine – povećanje u odnosu na 2023. godinu.. Rashodi se odnose na plaćanje sredstva za zaštitu bilja i gnojivo za potrebe pokušališta u Zelini, Osijeku i Kaštelima. U izvještajnom razdoblju za 2024. godinu godine rashodi su obuhvaćali troškove nabave sterilizirane kukuljice voćne sredozemne muhe dok u prethodnom razdoblju u 2023. godine isti nisu ostvareni.

ŠIFRA 3223 Energija – smanjenje od 9,5%. Uključuje rashode za električnu energiju, plin i motorni benzin i dizel gorivo.

ŠIFRA 3224 Materijal i dijelovi za tekuće i investicijsko održavanje – povećanje od 22,3%. Vrijednosno najznačajniji rashodi se odnose na materijal i dijelove za tekuće i investicijsko održavanje postrojenja i opreme i prijevoznih sredstava koje Agencija koristi za obavljanje redovnih aktivnosti.

ŠIFRA 3225 Sitni inventar i auto gume – smanjenje od 30,4%.

ŠIFRA 3227 Službena, radna i zaštitna odjeća i obuća – smanjenje od 3%. U 2024. godini evidentirani su rashodi u visini od 5.892,27 EUR.

ŠIFRA 323 Rashodi za usluge – povećanje 8,2% i rezultat je promjena na šiframa 3231 do 3239.

ŠIFRA 3231 Usluge telefona, pošte i prijevoza – smanjenje od 9,6%. Evidentirane su usluge telefona, interneta, poštarine i ostale usluge za komunikaciju i prijevoz (usluga prijevoza mlijeka u Centru za kontrolu kvalitete stočarskih proizvoda).

ŠIFRA 3232 Usluge tekućeg i investicijskog održavanja – povećanje od 19,5%. Vrijednosno najznačajnije usluge tekućeg i investicijskog održavanja postrojenja i opreme i održavanje građevinskih objekata.

ŠIFRA 3233 Usluge promidžbe i informiranja – smanjenje od 8,1%. HAPIH provodi aktivnosti promocije hrvatskih poljoprivrednih proizvoda – nacionalnog sustava označavanja te promocije kampanje s temama vezanim za sigurnost hrane.

ŠIFRA 3234 Komunalne usluge – povećanje od 15,2% odnosi se na režijske troškove opskrbe vodom, iznošenje i odvoz smeća, deratizacija i dezinsekcija, dimnjačarske usluge, pričuva i ostale komunalne usluge – komunalnu naknadu, naknadu za uređenje voda, crpljenje i odvoz otpadnih voda iz septičkih i sabirnih jama za poslovne prostore u vlasništvu i koje koristi u zakupu.

ŠIFRA 3235 Zakupnine i najamnine – povećanje od 8%. Vrijednosno najznačajnije su zakupnine i najamnine za građevinske objekte odnosno za poslovne prostore koje koristi Agencija na području RH. Nabavljene su jednogodišnje licence, te evidentirane zakupnine i najamnine za prijevozna sredstava i najam gps uređaja, aparata za vodu, tahografa, printera.

ŠIFRA 3236 Zdravstvene i veterinarske usluge –povećanje od 18%. Vrijednosno najznačajnije laboratorijske usluge, međulaboratorijske analize, utvrđivanje roditeljstva kod konja (genotyping), mikrobiološke analize tla. Pregledi zaposlenika (periodični i za rad na računalu) sukladno odredbama Zakona o zaštiti na radu.

ŠIFRA 3237 Intelektualne i osobne usluge – povećanje od 7,7%. Isplaćene naknade po autorskim ugovorima i ugovorima o djelu za predavače na savjetovanjima u organizaciji Centra za stočarstvo, očevid berbe, naknade za rad komisije za ocjenjivanje vina u Centru za vinogradarstvo, vinarstvo i uljarstvo, sezonski rad u poljoprivredi, usluge rada agencijskih djelatnika, usluge student servisa, usluge odvjetnika i pravnog savjetovanja, stručni nadzor sjemenskih usjeva, akreditacija.

ŠIFRA 3238 Računalne usluge – povećanje od 17,3%. Odnosi se na održavanje računovodstvenog programa i aplikacija koje Agencija koristi, usluge ažuriranja računalnih aplikacija, web rješenja, IT podrška, naknade za primanje i slanje e-Računa.

ŠIFRA 3239 Ostale usluge – povećanje od 7,5%. Evidentiraju se troškovi grafičkih i tiskarskih usluga (direkt mailing), usluge čišćenja poslovnih prostorija, usluge pri registraciji vozila, usluge čuvanja imovine i osoba, usluge pranja službenih automobila, vulkanizerske usluge i slično.

ŠIFRA 324 Naknade troškova osobama izvan radnog odnosa – smanjenje od 35,7%. Evidentirani rashodi službenog puta za osobe izvan radnog odnosa kao i plaćanje prijevoza vanjskim suradnicima koji su članovi komisija za ocjenjivanje vina.

ŠIFRA 329 Ostali nespomenuti rashodi poslovanja – smanjenje od 14,01% i rezultat je promjena na šiframa 3291 do 3299.

ŠIFRA 3291 Naknade za rad predstavničkih i izvršnih tijela, povjerenstava i slično – smanjenje od 19,1% i odnosi se na plaćanje naknade za članove Upravnog vijeća koji ostvaruju to pravo.

ŠIFRA 3292 Premije osiguranja – povećanje od 3,1%. Rashodi se odnose na obvezno auto i kasko osiguranje za službene automobile i ostala prijevozna sredstva, premije osiguranja ostale imovine – osiguranje usjeva i nasada.

ŠIFRA 3293 Reprezentacija –smanjenje od 1,4%. Reprezentacija za obilježavanje Dana hrane, okrugle stolove na projektima koje provodi Agencija,kampanja EU bira sigurnu hranu, organizacija ESCAA sastanka Centra za sjemenarstvo i rasadničarstvo, Svjetski dan hrane, EFSA jesenske škole, godišnja skupština Udruge rasadničara.

ŠIFRA 3294 Članarine i norme – smanjenje od 19,1%. Plaćene su tuzemne i međunarodne članarine strukovnim organizacijama.

ŠIFRA 3295 Pristojbe i naknade – smanjenje od 14%. Vrijednosno najznačajnije je plaćanje naknade poslodavca zbog nezapošljavanja osoba s invaliditetom. Evidentirane su sudske pristojbe vezano uz pravomoćne presude za isplatu razlike osnovice plaće, javnobilježničke pristojbe kod pokretanja postupaka prisilne naplate potraživanja i troškovi žalbenog postupka.

ŠIFRA 3296 Troškovi sudskih postupaka – izvršenje u iznosu od 21.373,72 EUR odnosi se na troškove sudskih postupaka kod pravomoćnih sudskih presuda za isplatu razlike osnovice plaće za period 01.12.2015. do 31.01.2017. godine.

ŠIFRA 3299 Ostali nespomenuti rashodi – smanjenje od 43%. Evidentirani su rashodi materijala (sir i kruh) za potrebe održavanja komisija za ocjenjivanje vina, te obzirom da je Agencija upisana u registar obveznika PDV-a, evidentiran je PDV za plaćanja u inozemstvo (dobra i usluge iz EU) i građevinskih radova koji su prijenos porezne obveze, odnosno ako je račun plaćen sa izvora 11, Agencija si ne može priznati pretporez, te se iznos pretporeza evidenitra na konto 32999, a obveza PDV-a se plaća.

ŠIFRA 34 Financijski rashodi – izvršenje od 33.762,98 EUR i rezultat je promjena na šifri 342 i 343.

ŠIFRA 3423 Kamate za primljene kredite i zajmove od kreditnih i ostalih financijskih institucija izvan javnog sektora – smanjenje od 21,8% odnosi se na plaćanje kamata na rate financijskog leasinga za nabavljene službene automobile.

ŠIFRA 3431 Bankarske usluge i usluge platnog prometa – izvršenje u iznosu od 9,29.

ŠIFRA 3433 Zatezne kamate – izvršenje u iznosu od 31.163,89 EUR odnosi se na zatezne kamate za poreze, doprinose i zatezne kamate na neto (parnične postupke) kod pravomoćnih sudskih presuda za isplatu razlike osnovice plaće za period 01.12.2015. do 31.01.2017. godine, manji iznos odnosi se na zatezne kamate iz poslovnih odnosa odnosno za račune dobavljača koji nisu plaćeni u dospijeću (računi za koje ne postoji obveza slanja e-Računa te nam isti dolaze poštom za zakašnjenjem)

ŠIFRA 35 Subvencije – u iznosu od 3.617,48 EUR

ŠIFRA 3531 Subvencije trgovačkim društvima, zadrugama, poljoprivrednicima i obrtnicima iz EU sredstava – 2018. godine sklopljen je Ugovor o poslovnoj suradnji „Prilagodba vinogradarsko vinarske proizvodnje klimatskim promjenama“ temeljem natječaja za provedbu podmjere 16.1. „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“ kojim je tadašnji Hrvatski centar za poljoprivredu, hranu i selo Odgovorna osoba, a Partneri su obrti, tvrtke, gradovi, veleučilišta. U prosincu 2022. Agencija je primila sredstva od strane Agencije za plaćanja u poljoprivredi, ribarstvu i ruralnom razvoju za provedene aktivnosti Podmjere.

ŠIFRA 36 Pomoći dane u inozemstvo i unutar općeg proračuna – u iznosu od 208.450,01 EUR

ŠIFRA 3681 Tekuće pomoći temeljem prijenosa EU sredstava – 2018. godine sklopljen je Ugovor o poslovnoj suradnji „Prilagodba vinogradarsko vinarske proizvodnje klimatskim promjenama“ temeljem natječaja za provedbu podmjere 16.1. „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“ kojim je tadašnji Hrvatski centar za poljoprivredu, hranu i selo Odgovorna osoba, a Partneri su obrti, tvrtke, gradovi, veleučilišta. U prosincu 2022. Agencija je primila sredstva od strane Agencije za plaćanja u poljoprivredi, ribarstvu i ruralnom razvoju za provedene aktivnosti Podmjere.

ŠIFRA 3693 Tekući prijenosi između proračunskih korisnika istog proračuna temeljem prijenosa EU sredstava – 2018. godine sklopljen je Ugovor o poslovnoj suradnji „Prilagodba vinogradarsko vinarske proizvodnje klimatskim promjenama“ temeljem natječaja za provedbu podmjere 16.1. „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“ kojim je tadašnji Hrvatski centar za poljoprivredu, hranu i selo Odgovorna osoba, a Partneri su obrti, tvrtke, gradovi, veleučilišta. U prosincu 2022. Agencija je primila sredstva od strane Agencije za plaćanja u poljoprivredi, ribarstvu i ruralnom razvoju za provedene aktivnosti Podmjere.

ŠIFRA 37 Naknade građanima i kućanstvima na temelju osiguranja i druge naknade – bilježi smanjenje od 48,5% i odnosi se na šifru 3721

ŠIFRA 3721 Naknade građanima i kućanstvima u novcu – smanjenje od 48,5%. Odnosi se na plaćene školarine za doktorske studije djelatnika temeljem sklopljenih ugovora o školovanju.

ŠIFRA 96 Obračunati prihodi poslovanja – nenaplaćeni – bilježe smanjenje od 37,5%, a odnose se na fakturirane, a nenaplaćene prihode izvora 43 i 31.

ŠIFRA 9661 Obračunati prihodi od prodaje proizvoda i robe i pruženih usluga – nenaplaćeni – bilježe smanjenje od 41,7% i odnose se na nenaplaćene prihode izvora 31.

**RASHODI ZA NABAVU DUGOTRAJNE IMOVINE**

Hrvatska agencija za poljoprivredu i hranu za razdoblje siječanj – prosinac 2024. godine u svom poslovanju ostvarila je rashode za nabavu nefinancijske imovine u ukupnom iznosu od 851.774,84 EUR, smanjenje u odnosu na isto razdoblje 2023. od 28,4%.

ŠIFRA 41 Rashodi za nabavu neproizvedene dugotrajne imovine – smanjenje od 13,1 % i rezultat je stanja na šiframa 412 do 4124.

ŠIFRA 4123 Licence – povećanje u odnosu na 2023. godinu. Nabavljene su SW - Bitdefender business security godišnje licence te SDUJN Microsoft licence.

ŠIFRA 4124 Ostala prava – smanjenje 14,4%. Evidentirani su rashodi ulaganja u tuđu imovinu radi prava korištenja u Uredu ravnatelja Osijek (zgrada Pošte). Dio rashoda se odnosi na sanaciju staklene fasade u Centru za zaštitu bilja te rekonstrukcije i adaptacije analitičkog dijela SLKM-a i izgradnja sustava odvodnje– ulaganja u tuđoj imovini radi prava korištenja. U Centru za kontrolu kvalitete stočarskih proizvoda je nabavljen laboratorijski namještaj.

ŠIFRA 42 Rashodi za nabavu proizvedene dugotrajne imovine – smanjenje od 37,6% i rezultat su stanja na šifri 421 do 4262.

ŠIFRA 4221 Uredska oprema i namještaj – smanjenje od 25,1%. Kupljena su računala i računalna oprema, printer zebra, back up diskovi za server, hladnjak te ostala uredska oprema.

ŠIFRA 4222 Komunikacijska oprema – povećanje od 29%. Nabavljeni su telefoni i mobiteli za potrebe Ureda ravnatelja te ostala komunikacijska oprema za potrebe Centra za stočarstvo.

ŠIFRA 4223 Oprema za održavanje i zaštitu – povećanje u odnosu na 2023. godinu. Nabavljena je oprema za grijanje, ventilaciju i hlađenje (klima uređaji) za Ured ravnatelja (zgrada Pošte). Dio rashoda se odnosi za nabavu sustava videonadzora u Centru za sjemenarstvo i rasadničarstvo te na sustav tehničke zaštite u Centru za tlo.

ŠIFRA 4224 Laboratorijska oprema – smanjenje od 26,1%. Radi se o nabavi sustava za demineralizaciju, rashladnih komora te ledenica u Centru za kontrolu stočarskih proizvoda te ostale opreme potrebne za rad u laboratorijima u Centru za zaštitu bilja.

ŠIFRA 4225 Instrumenti, uređaji i strojevi – smanjenje od 95,5%. Evidentirani su rashodi za nabavu Walkato pipa u Centru za stočarstvu, klipni kompresor te stroj za čišćenje maslina u Centru za voćarstvo.

ŠIFRA 4231 Prijevozna sredstva u cestovnom prometu – iznos od 63.343,95 EUR odnosi se na kupovinu službenih vozila za potrebe HAPIH-a.

ŠIFRA 4262 Ulaganja u računalne programe – smanjenje od 40,8% u odnosu na isto razdoblje 2023. godine. Nabavljen je pokretni video sustav u Uredu ravnatelja, MOBIDI PEST – razvoj modula te dogradnja aplikacijskih i integracijskih sustava JRDŽ-a.

ŠIFRA 451 Dodatna ulaganja na građevinskim objektima – nabava u iznosu od 905,00 EUR u Centru za tlo.

**IZDACI ZA FINANCIJSKU IMOVINU I OTPLATE ZAJMOVA**

Hrvatska agencija za poljoprivredu i hranu za razdoblje siječanj – prosinac 2024. godine u svom poslovanju ostvarila je izdatke za financijsku imovinu i otplate zajmova u iznosu od 22.609,81 EUR.

ŠIFRA 54 Izdaci za otplatu glavnice primljenih kredita i zajmova – rezultat su stanja na šifri 5445

ŠIFRA 5445 Otplata glavnice po financijskom leasingu od ostalih tuzemnih financijskih institucija izvan javnog sektora – odnosi se na plaćene rate leasinga u izvještajnom razdoblju 2024.

**Obavezni analitički podaci**

Z007 Prosječan broj zaposlenih kod korisnika na osnovi stanja na početku i na kraju izvještajnog razdoblja (cijeli broj) – prosječan broj zaposlenih na početku izvještajnog razdoblja je 428 , na kraju 418.

Z009 Prosječan broj zaposlenih kod korisnika na osnovi sata rada (cijeli broj) – na dan 31. prosinca 2024. iznosi 413.

ŠIFRA 63415 Tekuće pomoći od ostalih izvanproračunskih korisnika državnog proračuna – smanjenje od 12%, u iznosu od 1.582,07 EUR

ŠIFRA 65267 Prihodi s naslova osiguranja, refundacija štete i totalne štete – uplate osiguravajućeg društva za popravak službenih automobila po odštetnom zahtjevu u iznosu od 26.059,42 EUR.

ŠIFRA 31214 Otpremnine – u 2024. godini isplaćeno je 28.137,45 EUR otpremnine zbog odlaska djelatnika u mirovinu.

ŠIFRA 31215 Naknade za bolest, invalidnost i smrtni slučaj – isplaćene su potpore za smrt užeg člana obitelji za petnaest djelatnika, jedna potpora za smrt djelatnika, jedna potpora zbog invalidnosti, potpora za novorođeno dijete za dvanaest djelatnika i četrnaest djelatnika dobilo je potporu za bolovanje duže od 90 dana.

ŠIFRA 32121 Naknade za prijevoz na posao i s posla – povećanje od 27%. Odnosi se na isplate djelatnicima koji sukladno odredbama TKU ostvaruju pravo na isplatu naknade za prijevoz na posao i s posla. Visina naknade troškova prijevoza po prijeđenom kilometru, kako je ugovoreno Temeljnim kolektivnim ugovorom za službenike i namještenike u javnim službama.

ŠIFRA 32351 Zakupnine za zemljišta – odnosi se na plaćanje zakupnine za poljoprivredno zemljište koje koristi Centar za sjemenarstvo i rasadničarstvo u Osijeku i zakupnine za poljoprivredno zemljište u Zelini koju koristi Centar za voćarstvo i povrćarstvo za 2024. godinu.

ŠIFRA 32361 Obvezni i preventivni zdravstveni pregledi zaposlenika – odnosi se na preglede zaposlenika (periodični i za rad na računalu) sukladno odredbama Zakona o zaštiti na radu.

ŠIFRA 32371 Autorski honorari – u 2024. godini isplaćeno je 6.810,30 EUR za autorske naknade.

ŠIFRA 32372 Ugovori o djelu – isplaćene naknade u iznosu od 273.112,56 EUR za članove Povjerenstva za ocjenjivanje vina (Komisija), sezonski rad na pokušalištima u Zelini, Osijeku i Kaštelima, naknade za obavljen stručni nadzor nad poljoprivrednom proizvodnjom, naknade za rad Stručnih tijela.

ŠIFRA 32377 Usluge agencija, studentskog servisa – povećanje u odnosu na 2023. godinu zbog povećanog obujma poslova i manjka zaposlenika, angažirani su studenti preko studentskih ugovora za pomoćne poslove u laboratoriju i ostale pomoćne poslove.

ŠIFRA 32911 Naknade za rad članovima predstavničkih i izvršnih tijela i upravnih vijeća – Agencija isplaćuje naknadu članovima Upravnog vijeća koji ostvaruju pravo na istu.

ŠIFRA 34235 Kamate za primljene zajmove od ostalih tuzemnih financijskih institucija izvan javnog sektora – odnosi se na plaćanje kamata na rate financijskog leasinga za nabavljene službene automobile.

ŠIFRA 36816 Tekuće pomoći gradskim proračunima temeljem prijenosa EU sredstava – 2018. godine sklopljen je Ugovor o poslovnoj suradnji „Prilagodba vinogradarsko vinarske proizvodnje klimatskim promjenama“ temeljem natječaja za provedbu podmjere 16.1. „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“ kojim je tadašnji Hrvatski centar za poljoprivredu, hranu i selo Odgovorna osoba, a Partneri su obrti, gradovi, veleučilišta. U prosincu 2022. Agencija je primila sredstva od strane Agencije za plaćanja u poljoprivredi, ribarstvu i ruralnom razvoju za provedene aktivnosti Podmjere

ŠIFRA 37215 Stipendije i školarine – smanjenje od 48,50 %. Odnosi se na plaćene su školarine za doktorske studije djelatnika temeljem sklopljenih ugovora o školovanju.

ŠIFRA 54453 Otplata glavnice po financijskom leasingu od ostalih tuzemnih financijskih institucija izvan javnog sektora –plaćene rate leasinga u izvještajnom razdoblju 2024.

**Bilješke uz Izvještaj o rashodima prema funkcijskoj klasifikaciji**

Agencija je obveznik popunjavanja Izvještaja prema funkcijskoj klasifikaciji, te je prema djelatnosti razvrstan u poljoprivredu. Ukupna vrijednost rashoda iskazana u obrascu RAS-funkcijski za 2024. godinu iznosi 20.365.260,26 EUR.

**Bilješke uz Promjene u vrijednosti imovine i obveza P-VRIO**

Tijekom 2024. godine nije bilo promjena u vrijednosti imovine i obveza.

**Bilješke uz Izvještaj o obvezama - OBVEZE**

Stanje obveza na početku izvještajnog razdoblja iznosi 1.685.752,28 EUR i sastoji se od obveza za zaposlene, računa za materijalne rashode, financijske rashode, nabavu dugotrajne imovine i obveze za financijski leasing koji su isporučeni/evidentirani u prosincu, a dospijeće im je u siječnju 2024., te od obveza za PDV nastalih u prosincu, a isti su evidentirani u PDV obrascu 20. siječnja 2025., obveze za primljene predujmove od kupaca, obveze za jamčevine, obveze za povrat u proračun za bolovanja na teret HZZO-a i za porez po konačnom obračunu.

Tijekom izvještajnog razdoblja povećanje obveza iznosi 22.040.136,36 EUR, a podmirene su obveze u iznosu od 21.775.936,97 EUR.

Stanje obveza na dan 31. prosinca 2024. iznosi 1.949.951,67 EUR te kao takvi nisu plaćeni. Dva računa su plaćena po ponudi i u siječnju je izvršen ostatak plaćanja. Dospjele obveze iznose 54.549,97 EUR i odnose se na obveze prema dobavljačima čije su usluge obavljene u 2024. godini, ali nisu ispostavljeni E-računi.

Nedospjele obveze odnose se na obračunatu plaću i prijevoz za prosinac, ostale obveze za zaposlene. Također se odnose na račune pristigle u 2025. godini, a odnose se na troškove 2024. godine za materijalne troškove (nabava uredskog i potrošnog materijala, laboratorijskog materijala, kemikalija), režijske troškove, održavanje opreme i službenih automobila, autorske naknade, naknade po ugovorima o djelu i naknade upravnom vijeću za prosinac 2024., obveze za financijske rashode (kamate), ostale tekuće obveze od kojih su vrijednosno značajni iznosi za obveze za primljene predujmove, obveze za povrat uplaćenih jamčevina i obveze za povrat u proračun za bolovanja na teret HZZO-a.

Osijek, 14. veljače 2025.

Osoba za kontaktiranje:

Danijela Grbić Mihaljević, dipl.oec.

Telefon za kontakt: 099/1601 831

Odgovorna osoba:

izv.prof.dr.sc. Krunoslav Karalić, v.d. ravnatelja